***Bevezető a KFI stratégia társadalmi véleményezéséhez a kormany.hu társadalmi egyeztetés rovatába***

**Véleményezhető a megújított nemzeti KFI stratégia**

Az NKFI Hivatal a hazai kutatás-fejlesztési és innovációs közösség képviselői, valamint az érintett tárcák közreműködésével jelentést készített a Kormány által 2013-ban elfogadott Nemzeti Kutatás-fejlesztési és Innovációs Stratégia (2013-2020) félidős értékeléséről. Ebben számba veszi a 2020-ra elérni tervezett célok érdekében tett intézkedéseket, valamint ajánlásokat téve összegzi azokat a hosszú távú folyamatokat, amelyek kihívások elé állítják a szakpolitika döntéshozóit és a nemzeti innovációs rendszer szereplőit. A 2013 óta bekövetkezett változások tükrében elkészült közbenső értékelés és felülvizsgálat nyomán - testületi és szakértői véleményezés, valamint tárcaközi egyeztetés eredményeképpen - megújított dokumentum most a vonatkozó jogszabály szerinti társadalmi véleményezés keretében véleményezhető.

Az NKFI Hivatal a [kfistrategia@nkfih.gov.hu](mailto:kfistrategia@nkfih.gov.hu) címen várja a kutatói-fejlesztői közösség és az érdeklődők véleményét, észrevételeit, javaslatait a közzétett dokumentummal kapcsolatban. A véleményeket, észrevételeket javasolt a letölhető véleményezési sablonban továbbítani a megadott e-mail címre.

Befektetés a tudásba, befektetés a jövőbe – Magyarország megújított kutatási, fejlesztési és innovációs stratégiája *(letölthető pdf)*

4. sz. melléklet – Magyarország megújított kutatási, fejlesztési és innovációs stratégiája – közbenső értékelés – intézkedések bemutatása *(letölthető pdf)*

Rövid összefoglaló – Befektetés a tudásba, befektetés a jövőbe – Magyarország megújított kutatási, fejlesztési és innovációs stratégiája *(letölthető pdf)*

Véleményezési sablon – Megújított nemzeti KFI stratégia *(letölthető word)*